《双陆二首效元人体 其一》
明代·苏葵

守者何如击者劳，疏星残月照成皋。阴阳有数行当勇，车马无声战自鏖。

巧弄玄机翻是拙，早图归计便为高。人间胜负寻常事，看破曾无直一毫。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。